Решение на Общия съд от 12 юли 2018 г. — Sumitomo Electric Industries и J-Power Systems/Комисия
(Дело T-450/14)1
(Конкуренция — Картели — Европейски пазар на електрически кабели — Решение, с което се установява нарушение на член 101 ДФЕС — Единно продължено нарушение — Доказване на нарушението — Продължителност на участието — Открито разграничаване — Изчисляване на размера на глобата — Тежест на нарушението — Правомощие за пълен съдебен контрол)
Език на производството: английски
Страни
Жалбоподатели: Sumitomo Electric Industries Ltd (Осака, Япония) и J-Power Systems Corp. (Токио, Япония) (представители: M. Hansen, L. Crocco, J. Ruiz Calzado и S. Völcker, avocats)
Ответник: Европейска комисия (представители: C. Giolito, H. van Vliet и J. Norris-Usher, подпомагани от M. Gray, barrister)
Предмет
Искане на основание член 263 ДФЕС, от една страна, за отмяна на Решение C (2014) 2139 окончателен на Комисията от 2 април 2014 г. относно производство по член 101 [ДФЕС] и член 53 от Споразумението за ЕИП (дело AT.39610 — Електрически кабели) в частта, в която се отнася до жалбоподателите, и от друга страна, за намаляване на размера на наложените им глоби.
Диспозитив
Отхвърля жалбата.
Осъжда Sumitomo Electric Industries Ltd и J-Power Systems Corp. да заплатят съдебните разноски.
____________
1     ОВ C 303, 8.9.2014 г.